EkBass/fiwiki-20250220-pages-articles huggingface dataset:
Vilho Penttilä

Vilho Penttilä (6. lokakuuta 1868 Suursaari – 12. helmikuuta 1918 Kauniainen) oli suomalainen arkkitehti, joka suunnitteli useita jugendtyylisiä kivirakennuksia Helsinkiin vuosina 1895–1907 työskennellessään Nyström–Petrelius–Penttilän arkkitehtitoimistossa. Niistä tunnetuin on Koiton talo. Muita hänen töitään ovat esimerkiksi Hollolan kunnantupa ja Kotkassa sijaitseva Tukkukaupantalo. Tampereen Kauppakadulla on Penttilän suunnittelema Kansallis-Osake-Pankin talo (1910), jota on 1950-luvulla korotettu. Kansallis-Osake-Pankille hän suunnitteli toimitalon myös Turkuun, Lahteen, Jyväskylään ja Hämeenlinnaan. Suursaaressa syntyneen Penttilän isä toimi kauppiaana ja kalastajana ja omisti purjealuksen, joka liikennöi Suomen ja Englannin välillä. Penttilä kävi reaalikoulun Viipurissa ja opiskeli arkkitehdiksi Polyteknillisessä opistossa Helsingissä. Hän suoritti myös 1893 piirustuksenopettajan tutkinnon Helsingin yliopistossa. Penttilä perusti vuonna 1895 arkkitehtitoimiston yhdessä opiskelutovereiensa Usko Nyströmin ja Albert Petreliuksen kanssa. Arkkitehtitoimisto Nyström & Petrelius & Penttilä suunnitteli rakennuksia eniten Helsinkiin mutta myös muualle Suomeen. Toimisto oli olemassa vuoteen 1908 saakka ja sen jälkeen Penttilä piti yksin omaa toimistoaan Vladimirinkadulla (nykyisin Kalevankatu). Penttilä oli myös Suomen Teollisuuslehden päätoimittajana vuosina 1895–1906 ja hän oli mukana vapaaehtoistoiminnassa nuorten parissa.Arkkitehtuurimuseon arkkitehtiesittely Vilho Penttilästä. Penttilä sai surmansa 49-vuotiaana sisällissodan aikana. Hänet ammuttiin kahdeksalla luodilla sydämeen Kauniaisissa helmikuussa 1918 epäiltynä aseiden salaamisesta.Suomen sotasurmat 1914–1922 ==Suunnittelutöitä== Tiedosto:Koiton talo 01.JPG|Koiton talo Simonkadulla Helsingissä. Tiedosto:Pyhän Sydämen kappeli (1) 2013.jpg | Pyhän Sydämen kappeli Helsingin Kalliossa. Tiedosto:Municipal house.20051224 PM.hollola of finland.ojp.jpg| Penttilän suunnittelema Hollolan kunnantupa vuodelta 1902. Tiedosto:Vilho Penttilä, Kansallis-Osake-Pankin talo, Kauppakatu 4, Tampere.jpg| Kansallis-Osake-Pankin talo Tampereen Kauppakadulla. == Lähteet == == Aiheesta muualla == * Vilho Penttilän suunnittelemia rakennuksia * Arkkitehtitoimisto Usko Nyström-Petrelius-Penttilän asuinkerrostalot Helsingissä 1895–1908. * Luokka:Suomalaiset arkkitehdit Luokka:Suomalaiset henkirikosten uhrit Luokka:Suomen sisällissodan terrorin uhrit Luokka:Vuonna 1868 syntyneet Luokka:Vuonna 1918 kuolleet
Luettelo tunnetuista suomenjuutalaisista

Tämä on luettelo tunnetuista Suomessa elävistä tai eläneistä juutalaisista. Nimi Syntymä- ja kuolinaika Ammatti tai toimi Lähde Benjamin Bassin 1944–2018 suurlähettiläs, diplomaatti Gideon Bolotowsky s. 1947 liikemies Dmitry Gurbanov vapaa toimittaja Anne Fried 1903–1998 kirjailija Ben Furman s. 1953 psykiatri ja televisiojuontaja Jaakko Furman 1924–2012 jazzmuusikko Raoul Grünstein s. 1960 valokuvaaja Ami Hasan 1956–2021 mainostoimistojohtaja Kim Hirschovits s. 1982 jääkiekkoilija Ruben Jaari 1906–1991 kauppaneuvos Max Jakobson 1923–2013 diplomaatti ja ministeri Freddy Kamras 1944–2004 elokuva- alan yrittäjä Helena Ylänen: Freddy Kamrasin muistokirjoitus Helsingin Sanomat. Viitattu 3.9.2015. Wolf Karni 1911–1996 jalkapalloerotuomari Daniel Katz s. 1938 kirjailija Elias Katz 1901–1947 juoksija, olympiavoittaja Herbert Katz 1926–2007 jazzmuusikko, kitaristi Dave Liebkind 1936–2004 liikemies ja toimittaja Johnny Liebkind s. 1945 laulaja ja muusikko Karmela Liebkind s. 1949 professori Dennis Livson 1946–2013 televisiotuottaja Harry Orvomaa 1927–1990 muusikko, Scandia-musiikin toimitusjohtaja Simon Parmet (alk. Pergament) 1897–1969 kapellimestari, säveltäjä Moses Pergament 1893–1977 säveltäjä Roni Porokara s. 1983 jalkapalloilija Benjamin Rubinstein 1905–1989 lääkäri, psykoanalyytikko Marion Rung s. 1945 laulaja Arje Scheinin 1923–2003 hammaslääketieteen tutkija Patrik Scheinin s. 1956 dekaani, kasvatustieteen professori Mauritz Schick 1922–1982 jalkapalloilija Henake Schubak 1911–1986 näyttelijä Israel-Jakob Schur 1879–1949 kansatieteilijä Elis Sella 1930–1992 näyttelijä Seela Sella s. 1936 näyttelijä Rony Smolar s. 1944 toimittaja Abraham Stiller 1885–1972 liikemies Mauritz Stiller 1883–1928 elokuvaohjaaja Ruben Stiller s. 1961 toimittaja Hanna Taini 1911–1996 näyttelijä Erna Tauro (o.s. Pergament) 1916–1993 teatterimuusikko, säveltäjä Abraham Tokazier 1909–1976 yleisurheilija, pikajuoksija Hillel Tokazier s. 1946 muusikko Dan Tolppanen (taiteilijanimeltään Uniikki) s. 1981 rap-artisti Sam Vanni (alk. Besprosvanni) 1908–1992 taidemaalari Rafael Wardi 1928–2021 taidemaalari Shlomo Zabludowicz 1914–1994 liikemies Poju Zabludowicz s. 1953 sijoittaja Ben Zyskowicz s. 1954 kansanedustaja == Lähteet == Juutalaiset *
Lonkerojalkaiset

Lonkerojalkaiset (Brachiopoda) eli brakiopodit, on ryhmä selkärangattomia merieläimiä. Tällä hetkellä eläviä lajeja on noin 300, lisäksi lukuisia sukupuuttoon kuolleita. Paleotsooisella kaudella lonkerojalkaisia oli erittäin runsaasti.Introduction to the Brachiopoda University of California Museum of Paleontology Nykyiset lajit ovat säilyneet lähes muuttumattomina noin 450 miljoonaa vuotta. Lonkerojalkaiset muistuttavat simpukoita, mutta niiden rakenne poikkeaa simpukoista, koska lonkerojalkaisilla kuoret ovat ylä- ja alapuolella ja simpukoilla sivuilla. Lonkerojalkaisilla on ruumiinontelo ja lonkerokiehkura (lofofori). == Lähteet == *
Sammaleläimet

Sammaleläimet (Bryozoa tai Ectoprocta) on yksi eläinkunnan pääjaksoista. Ne ovat vedessä eläviä, tavallisesti runkokuntia muodostavia selkärangattomia, jotka ovat sukua pikarimadoille. Ne muodostavat sammalmaisen peitteen esimerkiksi kiviin tai vesikasveihin. Runkokunnan eri yksilöt voivat olla kehittyneitä eri tehtäviin. == Lisääntyminen == Sammaleläimet lisääntyvät joko suvullisesti tai kuroutumalla. Erilajiset sammaleläimet ovat muodoiltaan hyvin erilaisia ja ne sekoitetaan usein muihin eliöihin, koralleihin tai fossilistoissa jopa leviin. == Fossiilit == Sammaleläimet ilmestyivät meriin viimeistään varhaisella ordovikikaudella. Niitä saattoi elää pehmeäkuorisina jo kambrikaudella. == Esiintymät == Sammaleläimet elävät yleensä merissä, mutta myös makeassa ja murtovedessä. Suomessa tavattavia sammaleläimiä ovat muun muassa Itämeressä elävä levärupi, sisävesien kulkusammaleläin sekä tulokaslaji hyytelösammaleläin. == Suomessa esiintyvät lajit == Suomessa tavataan 11 lajia sammaleläimiä. Yhdysvalloista Itämereen levinnyt laji Conopeum chesapeakensis on tunnistettu viimeisimpänä, vuonna 2024. * Liuskasammaleläin (Conopeum chesapeakensis) * Kulkusammaleläin (Cristatella mucedo) * Levärupi (Einhornia crustulenta) * Fredericella sultana * Hyalinella punctata * Paludicella articulata * Hyytelösammaleläin (Pectinatella magnifica) * Plumatella fruticosa * Plumatella fungosa * Rönsysammaleläin (Plumatella repens) * Sormisammaleläin (Victorella pavida) == Katso myös == *Bryostatiinit == Lähteet == == Aiheesta muualla == *Bryozoa WoRMS - World Register of Marine Species *Index to Bryozoa Bryozoa Home Page, was at RMIT; now bryozoa.net *Other Bryozoan WWW Resources *International Bryozoology Association official website *Bryozoan Introduction *The Phylum Ectoprocta (Bryozoa) *Bryozoans in the Connecticut River *
Mikaelinkirkko (Turku)

Mikaelinkirkko on Turun keskustassa Port Arthurin kaupunginosassa sijaitseva kirkko, joka on valmistunut vuonna 1905. Kirkko on nimetty Arkkienkeli Mikaelin mukaan. Se on muodoltaan kolmilaivainen pitkäkirkko, jonka torni on 77 metriä korkea. Kirkkoa on peruskorjattu vuosina 1984–1987. Kirkossa on 1250 istumapaikkaa ja se on suosittu konsertti- ja vihkikirkko. Mikaelinkirkko on suomenkielisen Turun Mikaelinseurakunnan pääkirkko. Sinne on keskittynyt myös Turun tuomasmessutoiminta, ja se toimii kesäisin tiekirkkona. == Historia ja arkkitehtuuri == Mikaelinkirkko on rakennettu vuosina 1899–1905. Sen on suunnitellut Lars Sonck, joka oli 24-vuotias arkkitehtiopiskelija voittaessaan kirkon suunnittelukilpailun vuonna 1894. Sonckin ehdotus Soli Deo gloria aeterna) peittosi jopa häntä opettaneen opettajan tekemän kilpailuehdotuksen. Vanhemmat arkkitehdit pitivät voittoa sopimattomana ja Sonckille suunniteltiin jopa potkuja polyteknillisestä opistosta. Kirkon arkkitehtuuri edustaa uusgotiikkaa ja jugendia. Vaikka Mikaelinkirkon todetaan saaneen valmistuttuaan osakseen pelkkää ihailua, arkkitehti Sonck ei myöhemmällä iällään ollut siihen itse tyytyväinen. Ennen kirkon rakennustöiden alkua Sonck kävi Keski-Euroopassa, jossa jugendtyyli oli saavuttanut suosiota ja kotiin palattuaan hän teki uuden kirkkosuunnitelman voittaneen ehdotuksen korvaajaksi, mutta suunnitelman vaihtoon ei suostuttu. Sonck vaati kirkon rakentamisaikana koko ajan kirkkoon suuria muutoksia, joista osaan pystyttiin myöntymään, osaan taas ei. Kun Sonck sitten myöhemmällä iällään vieraili Turussa, hän ei koskaan halunnut mennä lähellekään Mikaelinkirkkoa. Uudet suunnitelmat ja muutokset Lars Sonck pääsi toteuttamaan muutama vuosi myöhemmin rakennetussa Tampereen tuomiokirkossa. Mikaelinkirkon urut on rakentanut Grönlunds Orgelbyggeri vuonna 2002. Niissä 52 äänikertaa. Uruissa on Suomen pisin metallinen urkupilli, jonka pituus on 9,6 metriä. Vuonna 2009 Museovirasto määritteli Port Arthurin puutalokorttelit ja Mikaelinkirkon yhdeksi Suomen valtakunnallisesti merkittävistä rakennetuista kulttuuriympäristöistä. Kuva:Mikaelinkirkko interior 04 pulpit.jpg|Saarnastuoli Kuva:Mikaelinkirkko interior 10.jpg|Penkit Kuva:Mikaelinkirkko interior 11 Organ.jpg|Urut Kuva:Mikaelinkirkko interior 08 Candelabra.jpg|Kruunu ==Lähteet== == Aiheesta muualla == * * Mikaelinkirkon esittelysivu Virtual Turku -sivustolla * Seurakuntayhtymän esittely kirkosta * Rovasti Pekka Ahlamon Kirjoittama Pieni historiikki Mikaelinkirkosta Luokka:Lars Sonckin suunnittelemat rakennukset Luokka:Suomen kivikirkot Luokka:Turun kirkkorakennukset Luokka:Valtakunnallisesti merkittävät rakennetut kulttuuriympäristöt Suomessa Luokka:VIII kaupunginosa Luokka:Turun suojellut rakennukset
Lepinkäiset

Lepinkäiset (Laniidae) on varpuslintuheimo. Lepinkäiset ovat keskikokoisia lintuja ja niillä on pitkä pyrstö. Lepinkäisten nokka on voimakas ja koukkukärkinen, jalat vahvat ja kynnet terävät. Useilla lajeilla on tumma naamari. Lepinkäiset rakentavat pesän oksanhaaraan pensaaseen. Lepinkäiset ovat saalistajia, joiden ruokavalioon kuuluvat pieneläimet kuten hyönteiset, lepinkäistä pienemmät linnut, sisiliskot sekä hiiret. Lepinkäiset seivästävät saaliinsa piikkipuiden ja -pensaiden piikkeihin, jotta voivat myöhemmin palata varastoidun saaliin luo. == Fiktiossa == Tapa seivästää uhreja inspiroi Dan Simmonsia nimeämään Hyperion-scifiromaanisarjansa jumalhirviön nimellä The Shrike (suom. Lepinkäinen). Shrike varastoi samalla tavalla ihmisiä suunnattomaan teräspiikkipuuhun. Hannibal-televisiosarjassa esiintyy kannibalistinen sarjamurhaaja, jota kutsutaan Minnesotan Lepinkäiseksi, sillä hänellä on tapana seivästää uhrejaan peuransarviin. Lasten animaatiosarjassa Kaukametsän pakolaiset esiintyy kahdessa jaksossa lepinkäinen, jota kutsutaan myös teurastajalinnuksi. Se tappaa ja seivästää hiiriperheen lapset. == Suvut == * Lepinkäiset (Lanius) * Mustaharakkalepinkäinen (Urolestes melanoleucus), Urolestes-suvun ainoa laji * Ruskoharakkalepinkäinen (Corvinella corvina), Corvinella-suvun ainoa laji * Valkopäälepinkäiset (Eurocephalus) == Suomessa tavatut lajit == * Arolepinkäinen * Isolepinkäinen * Mustaotsalepinkäinen * Pikkulepinkäinen * Punapäälepinkäinen * Valko-otsalepinkäinen ==Lähteet== == Aiheesta muualla == *BirdLife Suomi ry: Maailman lintujen suomenkieliset nimet * Areenassa Viikon luontoääni: Isolepinkäinen * Luokka:Seulonnan keskeiset artikkelit
Jänis (kiinalainen horoskooppi)

Jänis on yksi kiinalaisista horoskooppimerkeistä. Perinteisen kiinalaisen astrologian mukaan jäniksen vuonna syntyneitä pidetään hiljaisina, sisäänpäinkääntyneinä pohdiskelijoina, laiskottelijoina ja hyvinä ystävinä. Jäniksen vuosi on 12 vuoden välein. Niiden odotetaan olevan vauraita ja hyväntuulisia vuosia. Vuosi 2011 oli jäniksen vuosi. Vietnamissa jäniksen vuosi tunnetaan kissan vuotena. Tästä on saanut nimensä Al Stewartin vuonna 1975 julkaistu levy Year of the Cat. Jäniksen kuukausi: n. 5.3.- 4.4. Jäniksen tunti: 05 - 07 Jäniksen onnennumerot ovat 3, 4 ja 6. ==Jäniksen vuosia== *19. helmikuuta 1939 - 7. helmikuuta 1940 maa *6. helmikuuta 1951 - 26. tammikuuta 1952 metalli *25. tammikuuta 1963 - 12. helmikuuta 1964 vesi *11. helmikuuta 1975 - 30. tammikuuta 1976 puu *29. tammikuuta 1987 - 16. helmikuuta 1988 tuli *16. helmikuuta 1999 - 4. helmikuuta 2000 maa *3. helmikuuta 2011 - 22. tammikuuta 2012 metalli *22. tammikuuta 2023 - 9. helmikuuta 2024 vesi == Lähteet == Luokka:Kiinalainen horoskooppi Luokka:Kiinalainen kalenteri de:Chinesische Astrologie#Zählung ab Jahresbeginn
Sulttaani

Sulttaani () on islamilaisessa maailmassa käytetty hallitsijan arvonimi. == Historia == Tuhatluvulla turkkilaiset seldžukit (pääkaupunkeina mm. Nishapur ja Merv) loivat keskiaasialaisen jättivaltakunnan, joka oli rajoiltaan lähellä sassanidien entistä valtiota. Islaminuskon mukaan kalifin virka oli jakamaton, joten islamilaisessa maailmassa saattoi olla vain yksi kalifi. Bagdadin abbasidikalifit nauttivat suurta uskonnollista arvovaltaa, joten seldžukit käyttivät sitä hyväkseen ja asettuivat Bagdadin abbasidikalifin "suojelijoiksi" karkotettuaan sitä ennen samaa tehtävää hoitaneet buijidit. Todellista valtaa edusti seldžukeilla sulttaani-instituutio, joka alkoi vähitellen murtaa kalifin asemaa koskevaa oppia, vaikka aluksi molemmat elivät rinnakkain. 900-luvulla oli jo ehditty elää kolmen kalifin järjestelmässä (abbasidit Bagdadissa, fatimidit Egyptissä ja umaijadit Córdobassa), eikä yksikään niistä kyennyt voittamaan muita. Seldzukkien käyttöön ottama sulttaanin virka ei tavoitellut ylintä uskonnollisen auktoriteetin asemaa kuten kalifi al-Mamunin 800-luvulla luoma idea kalifaatista aluksi oli tehnyt. Siihen ei liioin sisältynyt ajatusta yhdestä ainoasta uskovien komentajasta. Tämä teki mahdolliseksi useiden rinnakkaisten sulttaanikuntien olemassaolon, ja niitä alkoikin ilmestyä eri puolille. Seldžukit eivät ilmeisesti itse luoneet sulttaani-instituutiota vaan omaksuivat sen ghaznavideiltä. Osmanien valtakunnassa sulttaanin valta oli rajaton, ja hän nautti suurta kunnioitusta ja arvonantoa. Sulttaani oli Allahin edustaja maan päällä ja profeetan seuraaja. Jokaisen alamaisen täytyi noudattaa hänen tahtoaan, ja sulttaanin palatsin sotilaat ja virkamiehet olivat hänen henkilökohtaisia orjiaan. == Nykyaika == Nykyään sulttaani on valtionpäämiehen nimikkeenä Bruneissa ja Omanissa. Myös osa Malesian osavaltioista sekä Indonesian Yogyakartan provinssi ovat sulttaanikuntia. ==Lähteet== == Aiheesta muualla == Luokka:Islamilaiset arvonimet Luokka:Kuninkaalliset arvonimet
Kóstas Karamanlís

Konstantínos ”Kóstas” Alexándrou Karamanlís (, s. 14. syyskuuta 1956) on kreikkalainen poliitikko keskustaoikeistolaisesta Uusi demokratia -puolueesta. Hän oli puolueensa puheenjohtaja ja toimi Kreikan pääministerinä maaliskuusta 2004 lokakuulle 2009. == Elämä ja ura == Karamanlís on Uuden demokratian perustajan ja maan entisen presidentin Konstantínos Karamanlísin veljenpoika. Karamanlís tuli politiikkaan 1970-luvulla, jolloin hän toimi Uuden demokratian nuorisojärjestössä ONNEDissa. Karamanlís valittiin Kreikan parlamenttiin vuonna 1989 Thessalonikin vaalipiiristä; nykyään hän toimii parlamentissa Lárisan vaalipiirin edustajana. Hänet valittiin puolueensa puheenjohtajaksi vuonna 1997 edellisvuotisten puolueelle tappiollisten parlamenttivaalien jälkeen. Hän oli puolueen pääministeriehdokas vuoden 2000 parlamenttivaaleissa, mutta puolue hävisi vaalit niukasti, vain prosenttiyksikön erolla vasemmistolaiseen PASOKiin. Seuraavissa, 7. maaliskuuta 2004 järjestetyissä parlamenttivaaleissa puolue otti sen sijaan selvän voiton viiden prosenttiyksikön erolla PASOKiin. Vaalien jälkeen hänet nimitettiin 10. maaliskuuta Kreikan pääministeriksi. Karamanlís toimi hallituksensa virkaanastumisen jälkeen myös kaksi vuotta kulttuuriministerinä, kunnes tehtävän otti helmikuussa 2006 hoitaakseen Giórgos Voulgarákis. Karamanlís ilmoitti kuitenkin syyskuussa 2009, että maassa järjestetään ennenaikaiset vaalit. Karamanlísin mukaan Kreikka tarvitsee uusia vaaleja, jotta poliittinen ilmapiiri voitaisiin puhdistaa maailmanlaajuisen taantuman iskettyä maahan. Hallituspuolueilla oli vain yhden paikan enemmistö parlamentissa, ja Karamnlisin tarkoituksena oli saada kansalta tukea talouden uudistamiselle. Karamanlis ilmoitti eroavansa puolueen johdosta lokakuun 2009 ennenaikaisten vaalien jälkeen, joissa Uusi demokratia hävisi PASOKille. Karamanlís oli aikanaan Kreikan historian nuorin pääministeri ja ensimmäinen, joka oli syntynyt toisen maailmansodan jälkeen. Hän on ollut vuodesta 1998 lähtien naimisissa Natása Pazaḯtin kanssa ja heillä on kaksi lasta. == Lähteet == == Aiheesta muualla == Luokka:Kreikan pääministerit Luokka:Vuonna 1956 syntyneet Luokka:Elävät henkilöt
José Echegaray y Eizaguirre

José Echegaray y Eizaguirre (19. huhtikuuta 1832 – 14. syyskuuta 1916) oli espanjalainen matemaatikko, valtiomies ja näytelmäkirjailija, jolle myönnettiin Nobelin kirjallisuuspalkinto 1904. Hän aloitti työuransa matematiikan professorina. Vuonna 1868 hän astui valtion palvelukseen ja nousi jopa talousministeriksi. Kirjallinen tuotanto alkoi myöhään, ensimmäinen näytelmä Shekkivihko ilmestyi 1874 Echegarayn ollessa 42-vuotias. Sen jälkeen hän kuitenkin julkaisi näytelmän tai kaksi joka vuosi. Noin puolet noin kuudestakymmenestä näytelmästä on kirjoitettu runomuodossa, ja niillä on melodramaattisia nimiä kuten La esposa del vengador (1874, 'Kostajan vaimo'), En puño de la espada (1875, 'Miekan terällä'), En el Seno de la muerte (1879,' Kuoleman povella'), La muerte en los labios (1880, 'Kuoleman maku') ja O locura ó santidad (1877, Mielipuoli vai pyhimys). ==Suomeksi esitettyjä näytelmiä== * Parjauksen kirous (El gran Galeoto) * Mielipuoli vai pyhimys (O locura ó santidad) == Lähteet == == Aiheesta muualla == Luokka:Nobelin kirjallisuuspalkinnon saajat Luokka:Espanjalaiset näytelmäkirjailijat Luokka:Espanjalaiset matemaatikot Luokka:Vuonna 1832 syntyneet Luokka:Vuonna 1916 kuolleet
Satunnaisluku

Satunnaisluku on tietyltä lukualueelta satunnaisesti valittu luku. == Algoritminen satunnaisuus == Tietokoneohjelmissa satunnaislukuja luodaan pseudosatunnaislukugeneraattoreiksi kutsutuilla algoritmeilla. Satunnaislukugeneraattori ei itse luo satunnaisuutta tyhjästä. Sen sijaan, kyseinen algoritmi luo satunnaisen näköisiä lukuja, kunhan se on ensin alustettu aidosti satunnaisella siemenarvolla. Tämän siemenarvon vaatima entropia voidaan kerätä esimerkiksi tietokoneen aidosti satunnaisista (mutta monesti heikkolaatuisista) lähteistä, esimerkiksi tekemällä mittauksia kiintolevyn hakuoperaatioiden kestosta. Pseudosatunnaislukualgoritmit luokitellaan yleensä sen perusteella, soveltuvatko ne kryptografisiin operaatioihin, kuten salaukseen. Salauksessa käytetyt luvut luodaan tavallisesti käyttöjärjestelmän ytimen kryptografisen palvelun toimesta, joka yhdistää lukuisia heikkoja entropialähteitä. Yhdessä nämä arvot muodostavat algoritmin jatkuvasti muuttuvan sisäisen tilan. Kun algoritmin sisäinen tila on riittävän satunnainen, se pystyy tuottamaan kryptografiseen käyttöön soveltuvia lukuja käytännössä loputtomiin. Algoritmin sisäinen entropia ei heikkene käytössä, sillä algoritmin palauttamat luvut kulkevat kryptografisesti turvallisen kryptografisen tiivistefunktion läpi, joka tarjoaa suojan alkukuvahyökkäyksiä () vastaan. == Aiheesta muualla == * Kvanttikohinalla satunnaislukuja ennätysnopeasti Luokka:Tilastotiede Luokka:Todennäköisyyslaskenta Luokka:Salakirjoitustekniikka
Heavenly

Heavenly on ranskalainen power metal -yhtye, jonka keulakuvana toimii laulaja Ben Sotto. Sotto myös säveltää ja sanoittaa lähes kaikki kappaleet. Yhtye levytti ensimmäisen albuminsa Coming from the Sky Kai Hansenin ohjastuksella vuonna 2000. Mukana oli myös Piet Sielck, jonka kanssa Hansen on aiemminkin tehnyt paljon yhteistyötä. Seuraavana vuonna ilmestyi toinen levy Sign of the Winner. Vuonna 2004 julkaistiin monien kriitikoiden ylistämä vampyyriaiheinen albumi Dust to Dust. Vuoden 2005 alussa kitaristi Fred Leclercq, basisti PE Pelission ja rumpali Maxence Pilo jättivät yhtyeen musiikillisten erimielisyyksien takia. Uusi ja nykyinen miehistö saatiin kasaan nopeasti. Heavenly on konsertoinut yhdessä muun muassa Stratovariuksen, Edguyn ja Lullacryn kanssa. Yhtyeen neljäs albumi kantaa nimeä Virus, joka julkaistiin vuonna 2006. Yhtye julkaisi Carpe Diem albumin vuonna 2009. ==Jäsenet== *Benjamin Sotto – laulu *Olivier Lapauze – kitara *Frédéric Geai-Schmitt - basso *Nico Marco - koskettimet * Piwee Desfray - rummut Entiset jäsenet *Frederic Leclercq - kitara *Pierre-Emmanuel Pelission - basso *Maxence Pilo - rummut *Chris Savourey - kitara *Laurent Jean - basso *Anthony Parker - kitara * Matthieu Plana – basso * Thomas Das Neves – rummut * Charley Corbiaux – kitara ==Julkaisut== *Coming from the Sky DEMO (1998) *Coming from the Sky (2000) *Sign of the Winner (2001) *Dust to Dust (2004) *Virus (2006) *Carpe Diem (2009) ==Aiheesta muualla== *Heavenlyn virallinen kotisivu Luokka:Power metal -yhtyeet Luokka:Ranskalaiset yhtyeet
HDV

HDV (High-Definition Video) on kuluttajakäyttöön tarkoitettujen videokameroiden teräväpiirtokuvan tallennusformaatti. ==HDV:n hyödyt== Kuvan tarkkuus eli resoluutio on huomattavasti suurempi kuin tavallisissa videokameroissa. Kun tavallinen Suomessakin käytettävän PAL-standardin mukaisen videon tarkkuus on 720 × 576 kuvapistettä, on HDV-standardin mukaisten videoiden tarkkuus joko 1280 × 720 tai 1440 × 1080 kuvapistettä. HDV-formaatti oli eräänlainen siirtymävaiheen formaatti täyden teräväpiirron videoon, jonka tarkkuus on 1920 × 1080\. Nykyisin kuluttajatason kamerat kuvaavat yleensä muistikorttitallenteelle AVCHD-pakkausmuodon videokuvaa. ==HDV-formaatti== Formaatin mukaiset kuvatarkkuudet ovat: * HDV 720p: 1280 × 720 pikseliä * HDV 1080i: 1440 × 1080 pikseliä Formaatti on alun pitäen kehitetty edulliseksi ratkaisuksi kuluttajien siirtyä HD-tasoiseen kuvaukseen. HDV-kamerat käyttävät SD-laitteista tutuksi käynyttä MiniDV-nauhamediaa tai sisäistä kovalevyä tallennukseen. Videokuva pakataan digitaaliseen muotoon MPEG-2 pakkausalgoritmillä 19.7 Mbit/s (720p) tai 25 Mbit/s (1080i) tiedonsiirtonopeuksilla. HDV:n kuvasuhde PAL-resoluutiosta poiketen on aina 16:9. 1080i:n pikselisuhde on 4:3, mutta yhden pikselin leveys on kolmanneksen korkeutta suurempi; 720p:ssä pikselisuhde on tasan 16:9. HDV:n editointia tukevat useat siihen tarkoitetut ohjelmat ja valmistajat, kuten Apple Final Cut Pro, AVID, Adobe Premiere ja Sony Vegas. Luokka:Audiovisuaalinen tekniikka Luokka:Televisiotekniikka
Trochodendrales

Trochodendrales on koppisiemenislahko, joka sijoittuu aitokaksisirkkaisten kasvien evoluutiopuun tyvelle lahkojen Ranunculales (mm. leinikkikasvit), Proteales (mm. proteakasvit) ja Buxales (puksipuukasvit) kanssa. Siinä on vain kaksi nykyisin elävää lajia: rataspuu (Trochodendron aralioides) ja kiinanherttapuu (Tetracentron sinense), jotka ovat Japanissa ja Pohjois- Taiwanissa (Trochodendron) sekä Kiinassa ja Nepalissa (Tetracentron) kasvavia ainavihantia puita. == Tuntomerkit == Rataspuukasvit ovat ainavihantia puita, joiden silmut ovat suomuisia. Niiden lehdet ovat sahalaitaiset, korvakkeettomat ja enemmän tai vähemmän kourasuoniset. Kukissa on useita laidoiltaan yhdeksi kiehkuraksi yhteen kasvaneita emilehtiä; sikiäin on hyvin niukasti kehänalainen. Emilehtien ulkopinnasta muodostuu mesiäinen. Hedelmä on tuppilomainen ja sen tyvellä on vartaloiden jäänteet, siemenet ovat litteitä ja reunapalteisia.Stevens 2001–, viittaus 11.3.2015. == Luokittelu == Kumpikin laji on aiemmin viety omaan heimoonsa Trochodendraceae ja Tetracentraceae eli kiinanherttapuukasvit, nykyään ne yhdistetään yhdeksi rataspuukasvien (Trochodendraceae) heimoksi. Rataspuu (Trochodendron aralioides) kasvaa Japanissa ja Taiwanin pohjoisosassa. Sen versot ovat kaljuja. Puusolukossa ei ole putkiloita ja nuoressa varressa on erilliset johtojänteet yksisirkkaisten kasvien tapaan. Lehtiasento on kierteinen ja lehdet ovat lähes sulkasuoniset. Kasvi on androdieekkinen: on yksilöitä, joissa on pelkkiä hedekukkia. Kukinto on terminaalinen, lyhyt ja pysty ja siinä on perällisiä kukkia. Kukassa on vähäpätöinen, enintään viisilehtinen kehä, joka voi kokonaan puuttuakin. Heteitä on paljon ja ne ovat järjestyneet enemmän tai vähemmän kierteisesti. Sikiäin on yhdislehtinen, 4–17 emilehdestä muodostunut ja istukat ovat kärki- ja aksiletyyppisiä istukoita. Vartaloita on monta ja luotti on johteinen kahta harjannetta myöten. Kussakin emilehdessä on paljon siemenaiheita. Siemenet ovat riippuvia ja niissä on kova kuori. Kiinanherttapuu (Tetracentron sinense) kasvaa Kiinassa ja Nepalissa. Sen lehdet ovat kahdessa rivissä ja kourasuonisia, leveäkantaisia; ohut reunapalle ympäröi hankasilmun. Kukinto on lehtihankainen ja tähkämäinen, pitkä ja riippuva. Siinä on pieniä, nelilukuisia kukkia. Kehälehdet ja heteet sijaitsevat kohdakkain. Sikiäinkin koostuu neljästä lehdestä ja siinä on aksiletyyppinen istukka. Kussakin emilehdessä on viisi tai kuusi siemenaihetta. == Lähteet == * Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Levinneisyyskartta, rataspuu (fossiililöytöjä sinisellä): http://www.mobot.org/mobot/research/apweb/maps/trochodendaceaemap.gif * Levinneisyyskartta, Tetracentron (fossiililöytyöjä vihreällä): http://www.mobot.org/mobot/research/apweb/maps/tetracentron.gif * Siemenkasvien evoluutiopuu: http://www.mobot.org/mobot/research/apweb/treeapweb2s.gif *
Platy

Platy (Xiphophorus maculatus) on hammaskarppeihin kuuluva kala. Sukunimi Xiphophorus, joka tarkoittaa miekkaa kantavaa, viittaa synnyttävien hammaskarppien paritteluevään. Maculatus puolestaan tarkoittaa laikukasta, ja se viittaa kalojen väritykseen. == Koko ja ulkonäkö == Platy on 3–6 cm pitkä, ja siitä on useita värimuunnoksia. Luonnossa esiintyvät platyt ovat vaaleita ja värittömiä, mutta siitä on jalostettu useita värimuunnoksia. Yleisin lienee "punainen wagtail", jolla on punaoranssi ruumis ja mustat evät. Muita värimuunnoksia on muun muassa kokonaan oranssi "coral", mustakylkinen "tuxedo" ja "mickey mouse", jolla on Mikki Hiiren pään muotoinen kuvio pyrstön tyvessä. Platyjen ruumiin väritys vaihtelee valkoisesta keltaisen kautta punaiseen ja niiden evien väritys läpinäkyvästä keltaiseen, punaiseen ja mustaan. Koiraan ja naaraan erottaa toisistaan pyrstön edessä vatsapuolella olevan paritteluevän muodosta. Kuvaesimerkki evän muodon eroista Koiras on myös pienempi ja tummempi kuin naaras. == Alkuperä == Platy on kotoisin Keski- Amerikasta ja Pohjois-Amerikan eteläosista: Meksikosta ja Belizestä. == Käyttäytyminen ja lisääntyminen == thumb|270px|Parvi platyn wagtail- ja tuxedo -värimuunnoksia. Platy on helppo saada lisääntymään akvaariossa. Se kantaa poikasiaan noin kuukauden. Emo syö omia poikasiaan, ja niitä voivat syödä myös muut samassa akvaariossa olevat kalat. Siksi kannattaakin ostaa lemmikkikaupasta poikasallas, johon emo laitetaan ennen poikasten syntymistä. Altaassa on poikasille oma paikka, johon ne voivat mennä, ettei emo syö niitä. Emon voi myös jättää akvaarioon, jos niille on hyviä paikkoja piilopaikkoja. Platy on viimeisillään "raskaana", kun vatsa on hieman kulmikas, ja naaras hyvin suurikokoinen. Myös lähelle peräaukkoa tulee tumma täplä. Kun tämä täplä tulee, kannattaa emo siirtää poikasaltaaseen. Platy synnyttää noin viisi poikuetta. Ensimmäisessä poikueessa syntyy 3-10 poikasta, toisessa parikymmentä enemmän, ja joka kerta poikasia tulee lähes parikymmentä enemmän kuin edellisessä poikueessa. Loppujen lopuksi poikasia voi olla jopa lähes 200. Jos poikaset syntyvät akvaarioon, niiden määrä pysyy kurissa, eikä niistä välttämättä yhtään kasva aikuiseksi. Poikanen kasvaa noin 5-6 viikossa sen kokoiseksi, että sen voi laittaa seura-akvaarioon eli akvaarioon, jossa ovat kaikki muutkin kalat. == Vesiolot ja ravinto== Platy sopii seura-akvaarioon vain, jos asuinkumppanit valitaan tarkasti sen vesivaatimuksien mukaan. Esimerkiksi samanlaisissa vesissä viihtyvät miljoonakalat käyvät platyjen seuraksi mainiosti. Veden pH:n tulisi olla 7–8, kovuuden 9–30 sGH, ja lämpötilan 18–25 °C. Jos kalan siirtää pehmeämpään veteen kuin missä se on kasvanut, se sairastuu helposti. Aasiassa platyjä kasvatetaan kovassa vedessä, johon lisätään joskus suolaakin.Faunatar Platy viihtyy monenlaisissa akvaarioissa. == Muuta == Platy risteytyy lähisukulaisensa miekkapyrstön kanssa, ja siksi nämä lajit tulee pitää erillään toisistaan. == Lähteet == == Aiheesta muualla == * Luokka:Akvaariokalat Luokka:Hammaskarpit
Codename wa Sailor V

Codename wa Sailor V (コードネームはセーラーＶ) on japanilaisen Naoko Takeuchin luoma manga-sarja, joka oli Sailor Moonin edeltäjä. Vuonna 1986 collegea käyvä Naoko Takeuchi voitti Kodansha Publishingin toisen palkinnon New Manga Artist -kilpailussa Love Callin avulla. Silloin hän ryhtyi luomaan lisää sarjoja Kodanshalle, kuten The Cherry Project, Maria, Miss Rain ja Chocolate Christmas. Vuonna 1991 hän aloitti uuden tarinan: Codename wa Sailor V. Tarina kertoi tytöstä nimeltä Minako Aino, joka pystyi muuntautumaan Sailor V -nimiseksi soturiksi, jonka tehtävänä oli suojella maailmaa. Tarinasta tuli paljon suositumpi kuin hän oli odottanut, ja hän sai ajatuksen tehdä siitä anime. Takeuchi piirsi sarjan uudelleen alusta alkaen. Hän lisäsi paljon uutta sisältöä, ja tuloksena oli Bishōjo Senshi Sailor Moon, jossa Sailor V saa uuden nimen – Sailor Venus - ja liittyy muiden sailor-soturien joukkoon. Codename wa Sailor V päättyi marraskuussa vuonna 1997. Luokka:1990-luvun anime ja manga Luokka:Mangasarjat Luokka:Shōjo Luokka:Sailor Moon Luokka:Romanttinen anime ja manga
Kansalaisvaikuttaminen

Kansalaisella on monia tapoja vaikuttaa politiikkaan, yritysten toimintaan ja mediaan. Äänestäminen on edustuksellisen demokratian oikeus vaikuttaa vaaleissa ja kansanäänestyksissä. Lakko on yhteisellä päätöksellä sovittu töistä pois jääminen, jonka tarkoituksen on yleensä painostaa työnantajaa. Ammattiliitot käyttävät lakkoa ja lakolla uhkaamista aseena palkkaneuvotteluissa. Varsinkin maissa, joissa järjestäytyminen on heikkoa, esiintyy myös lakkoja ilman ammattiliiton siunausta. Toisinaan työntekijät menevät lakkoon myös painostaakseen valtiota, tai myötätuntolakkoon tukeakseen toisen alan työtaistelua. Työnantajan vastaava toimenpide on työsulku. Mielenosoitus on sananmukaisesti mielipiteen ilmaus jossa yleensä useampi kuin yksi henkilö tahtoo vaikuttaa päätöksentekoon ja ilmaista oman mielipiteensä. Mielenosoituksessa käytetään ainakin kahta erittäin merkittävää vapautta ja oikeutta, sananvapautta ja kokoontumisvapautta. Katso myös kansalaisliikkeet. Kansalaistottelemattomuus on aktiivista, mutta väkivallatonta lakien tai valtion tai miehittävän vallan vaatimusten tai käskyjen noudattamatta jättämistä. Boikotti tarkoittaa ostamisesta, myymisestä tai muuta taloudellisesta kanssakäymisestä kieltäytymistä. Yleensä boikotin tarkoituksena on pakottaa kohde muuttamaan käyttäytymistään, esimerkiksi epämoraalisena tai epäoikeudenmukaisena pidettyä liiketoimintatapaa. Painostusryhmä voi olla rekisteröity tai rekisteröimätön yhdistys tai ryhmä ihmisiä, jotka haluavat muuttaa jonkin tärkeänä pitämänsä asian, epäkohdan tms. tai kiinnittää huomiota mielestään tärkeään asiaan. Painostusryhmän tärkein vaikutuskeino on mediajulkisuus, tavoitteena on saada huomiota asialleen. Pienikin ryhmä voi saada tehokkaalla toiminnallaan melkoista hämminkiä aikaiseksi, esimerkiksi 1990-luvulla Pelastakaa edes äidit -yhdistys toimi aktiivisesti vain 12 ihmisen voimin kiinnittääkseen huomiota sosiaalitoimen asiakkaiden oikeusturvaan ja ihmisoikeuksiin. Yhdistyksen tavoitteet toteutuivat osittain kun Suomeen hyväksyttiin ns. sosiaalihuollon asiakaslaki. Muita vaikutusmuotoja ovat mm. Facebook-ryhmän perustaminen, lukijakirje, adressi, kansalaisaloite, kuntalaisaloite, eurooppalainen kansalaisaloite, lausunto, suora yhteydeotto kansanedustajaan, kantelu eduskunnan oikeusasiamiehelle tai oikeuskanslerille sekä valitus Euroopan ihmisoikeustuomioistuimeen. Luokka:Poliittinen toiminta
DirectX

DirectX on Microsoftin Windows-käyttöjärjestelmälle ja Xbox-pelikonsoleille kehittämä, erityisesti peleihin tarkoitettu ohjelmointirajapintaPlaza – Katsaus DirectX 10 -rajapintaan 20.9.2007 tietokoneohjelman ja laitteiston välille. DirectX tarjoaa yhtenäisen rajapinnan mm. 3D-grafiikkaa, ääntä ja ohjauslaitteita varten. Ohjelmointirajapinnat ohjaavat matalan tason toimintoja, jotka ovat yhteydessä laitteistoon tai korvaavat puuttuvia toimintoja emuloimalla niitä. Alun perin DirectX:n kehittivät kolme Microsoftilla työskennellyttä henkilöä: Craig Eisler, Alex St. John ja Eric Engstrom. Tarve rajapinnan kehittämiseen oli se, että Windows 95 -käyttöjärjestelmässä suora pääsy laitteistoresursseihin oli suojattua, toisin kuin sitä edeltäneessä DOS-käyttöjärjestelmässä. Tarvittiin laitteistorajapinta (eng. hardware abstraction layer), jolla päästiin käyttämään laitteistoa matalammalla tasolla kuin mitä Windowsin perusfunktiot olisivat mahdollistaneet. Tämä oli tärkeää pelejä varten, jotta saatiin hyvä suorituskyky ja sulava pelikokemus. Ennen DirectX:n kehitystä Microsoftilla oli WinG-rajapinta. == Komponentit == DirectX koostuu useasta erillisestä komponentista: * DirectX Graphics, joka koostuu kolmesta rajapinnasta: ** Direct2D – kaksiulotteisen grafiikan piirtäminen ** Direct3D (D3D) – kolmiulotteisen grafiikan piirtäminen ** DirectX Graphics Infrastructure – yksinkertainen kommunikointi Direct3D:n ja WDDM:n välillä * DirectSetup – DirectX-komponenttien asentaminen * DirectSound3D * DirectX Media Objects – tuki mediavirtojen käsittelyyn (koodekit ja efektit) ** DirectShow *** DirectX plugins *** DirectX Video Acceleration ** DirectX Transform ** Direct3D Retained Mode * DirectWrite – fonttien piirtäminen * DirectCompute – laskenta näytönohjaimella Käytöstä poistuneita rajapintoja: * DirectInput – näppäimistön, hiiren ja muiden peliohjainten käsittely * DirectPlay – pelien kommunikointi keskenään verkon välityksellä * DirectSound – äänen soittaminen ja nauhoittaminen * DirectMusic – musiikin soittaminen == Direct3D == Merkittävä osa-alue kehityksestä suuntautuu 3D-grafiikkaan käytettävän Direct3D:n kehitykseen, etenkin tehokkuuden parantamiseen. Nykyään käytetään vain yleisempää termiä DirectX puhuttaessa Direct3D:stä. Versio 11 Direct3D:stä paransi tehokkuutta lisäämällä tuen monisäikeistykselle ja lisäsi tuen nk. GPGPU-käytölle nimellä DirectCompute. Uusin versio 12 julkaistiin vain Windows 10:lle. == DirectCompute == DirectCompute on DirectX:n tuki GPGPU-käytölle eli grafiikkasuorittimen hyödyntämistä matematiikkasuorittimen tavoin puhtaasti laskentatehtäviin, kuten fysiikkamallinnukseen. DirectCompute-ohjelma tehdään HLSL-kielellä. == Katso myös == * Mantle * Metal * OpenAL * OpenGL – laitteistoriippumaton grafiikkarajapinta * Simple DirectMedia Layer * Vulkan == Lähteet == == Aiheesta muualla == * Microsoftin DirectX-sivut * Microsoftin MSDN dokumentaatio DirectX:lle Luokka:Ohjelmointirajapinnat Luokka:Windowsin komponentit Luokka:Seulonnan keskeiset artikkelit
Kiviniemi

Kiviniemi voi tarkoittaa ainakin seuraavia asioita: == Paikkoja == * Kiviniemi, Kellon Kiviniemi, kylä Oulussa entisen Haukiputaan kunnan alueella * Kiviniemi, kaupunginosa Ikaalisissa * Kiviniemi, yksi Lohjankylän kantatiloista Lohjalla * Kiviniemi, kaupunginosa Oulussa. Aikaisemmin entisen Oulujoen kunnan kylä. * Kiviniemi, kylä Sastamalassa entisen Äetsän/Keikyän kunnan alueella * Kiviniemi, kylä Salossa entisen Särkisalon kunnan alueella * Kiviniemi, vuodesta 1948 , kylä Karjalankannaksella entisessä Suomen Sakkolan kunnassa, nykyisin Venäjän Kuninkaanristin maalaiskunnassa * Kiviniemen rautatieasema, nyk. , rautatieliikennepaikka Karjalankannaksella * Kiviniemenranta, asuinalue Lohjan Pitkäniemen kaupunginosassa, entisen Kiviniemen kylän alueella == Henkilöitä == * Aimo Kiviniemi (1930–2004), Geodeettisen laitoksen professori * Anna-Kaarina Kiviniemi (ent. Bentley, s. 1948), musiikkitoimittaja ja säveltäjä * Antti Kiviniemi (s. 1941), järjestöjohtaja, maanviljelijä ja yrittäjä, maanviljelysneuvos * Ari Kiviniemi (s. 1965), pesäpallon syöttötuomari * Birgitta Kiviniemi-Cheremeteff (o.s. Kiviniemi, 1934–1996), balettitanssija ja -pedagogi * Eero Kiviniemi (s. 1937), Helsingin yliopiston suomenkielen professori emeritus * Emma Kiviniemi (s. 1997), pesäpalloilija * Erik Kiviniemi (s. 1955), näyttelijä, teatteriohjaaja ja teatterinjohtaja * Erkki Kiviniemi (s. 1945), kirjailija, runoilija, aforistikko, kriitikko ja kustantaja * Henri Kiviniemi, Pommi- Henkka, tehosteräjäyttäjä * Jukka Kiviniemi (s. 1968), muusikko, basisti * Kalevi Kiviniemi (1958–2024), muusikko, urkutaiteilija * Mari Kiviniemi (s. 1968), entinen kansanedustaja ja pääministeri, järjestöjohtaja, Antti Kiviniemen tytär * Mikko Kiviniemi (s. 1987), jääkiekkoilija * Teemu Kiviniemi (s. 1999), jääkiekkoilija * Timo Kiviniemi (s. 1961), pikajuoksija * Ville Kiviniemi (1877–1955), maanviljelijä, kansanedustaja ==Muuta== * Kiviniemi (laiva), Suomen Laatokan-laivastoon kuulunut miinanraivaaja Luokka:Luettelot henkilöistä sukunimen mukaan
Arwo Mikkonen

Tapani Arvo ”Arwo” Mikkonen (12. toukokuuta 1954 Tampere – 24. helmikuuta 1986 Tampere) oli suomalainen muusikko, joka muistetaan parhaiten Popedan alkuperäisenä kitaristina. Mikkonen kuoli sydänkohtaukseen Tampereella Cabaret Oscarissa soundcheckin jälkeen. Mikkosella oli synnynnäinen sydänvika, jota ei silloisilla tutkimusmenetelmillä ollut havaittu. Virallinen kuolinsyy oli nousevan rinta-aortan seinäpullistuman repeäminen sekä verenvuoto sydänpussiin. Mikkosen kuoleman vuoksi Popeda perui tuolloin keikkansa ja oli miltei hajota, mutta Mikkosen vaimon tuella pysyi koossa. Vuonna 1986 Juice Leskinen Grand Slam julkaisi albumillaan Yölento Mikkosen muistolle omistetun laulun ”Juuret”. Kappaleella vierailee Popedan solisti Pate Mustajärvi. Popedan Mikkosen muistolle omistama kappale oli puolestaan kesäkuussa 1986 singlenä julkaistu ”Eläinten vallankumous”. Arwo Mikkosen pojista Jukka, taiteilijanimeltään Sir Christus, soitti kitaraa Negative-yhtyeessä, ja nuorempi poika Matti, taiteilijanimeltään Matthau Mikojan, soitti kitaraa ja lauloi Bloodpit-yhtyeessä. Jukka Mikkonen kuoli 39-vuotiaana 7. joulukuuta 2017. == Lähteet == Luokka:Suomalaiset kitaristit Luokka:Suomalaiset rockmuusikot Luokka:Popedan jäsenet Luokka:Vuonna 1954 syntyneet Luokka:Vuonna 1986 kuolleet
Kaksoispotku

Kaksoispotku (engl. double push) on rullaluistelun tekniikka, jossa luistimella tuotetaan eteenpäin vievää voimaa koko sen ajan, kun se on kontaktissa alustaan. Passiivista liukuvaihetta ei synny. ==Kaksoispotkun tekniikka== Tekniikan perusteet lyhyesti: Oikeanpuoleisen jalan tullessa maahan luistin käännetään ulkosyrjälle ja ohjataan vartalon keskilinjan vasemmalle puolelle, josta syntyy ensimmäinen potku (puristus). Tämän jälkeen luistin ohjataan takaisin perinteiseen potkuun eli sisäsyrjälle. Luistin tekee siis vajaan S-kirjaimen muotoisen liikeradan. Kaksoispotku ei lisää huippunopeutta, mutta pidemmillä matkoilla se kasvattaa keskinopeutta. Tekniikan vaikeutena on tasapainon ylläpito potkun ensimmäisessä vaiheessa. Tekniikan kehittäjänä pidetään nykyisin jäällä tapahtuvaa pikaluistelua harjoittavaa Chad Hedrickiä, mutta hieman vastaavanlaista tekniikkaa tiedetään alankomaalaisten käyttäneen aikaisemminkin. Luokka:Rullaluistelu
Jukka Mikkonen

Jukka Mikkonen (taiteilijanimeltään Sir Christus, 10. huhtikuuta 1978 – 7. joulukuuta 2017) oli suomalainen muusikko, joka tunnettiin parhaiten Negativen kitaristina. Ennen Negativea hän vaikutti muun muassa basistina Bloodpit- yhtyeessä pikkuveli Matthaun toimiessa yhtyeen keulakuvana. Vuonna 2008 tapahtuneen eroamisen jälkeen Mikkonen liittyi pikkuveljensä Matthau Mikojanin taustayhtyeeseen, mutta kuukauden jäsenyyden jälkeen Mikkonen halusi pitää taukoa musiikista. Myöhemmin Mikkonen toimi The Salvation -yhtyeen kitaristina. Mikkonen toimi säveltäjänä sekä Negativelle sekä Bloodpitille. Hän kuoli 39-vuotiaana joulukuussa 2017. ==Perhe== Jukka Mikkosen isä, Arwo Mikkonen oli Popedan alkuperäinen kitaristi. Arwo Mikkonen kuoli vuonna 1986 Popedan konsertissa soundcheckin jälkeen aortan repeytymiseen. ==Selkävamma Ruisrockissa 2003== Esiintyessään vuoden 2003 Ruisrockissa Mikkonen putosi lavalta murtaen alaselkänsä. Selkä jouduttiin leikkaamaan, ja luustoon kiinnittämään ruuveja, mutta jo kaksi viikkoa onnettomuuden jälkeen Mikkonen esiintyi Aitoon kirkastusjuhlilla. == Lähteet == == Aiheesta muualla == * The Salvation – Official Myspace * Hype Productions * Mongeneral.tumblr.com Luokka:Bloodpit Luokka:Suomalaiset basistit Luokka:Suomalaiset kitaristit Luokka:Suomalaiset rockmuusikot Luokka:Suomalaiset rockmusiikin säveltäjät Luokka:Vuonna 1978 syntyneet Luokka:Vuonna 2017 kuolleet
Proteales

Proteales on aitokaksisirkkaisten tyviryhmiin (engl. basal eudicots) kuuluva kasvilahko, johon sisältyvät lootus-, plataani- ja proteakasvien heimot. Ensin mainittuun kuuluu luonteenomaisennäköisiä vesikasveja vedenpinnan yläpuolelle kohoavine kilpimäisine lehtineen ja lumpeen kukkaa muistuttavine kukkineen, kahteen jälkimmäiseen puuvartisia kasveja. Yhteensä heimoissa on noin 1 610 lajia, suurin osa (1 600) proteakasveja. Lahko on pienuudestaan huolimatta morfologisesti epäyhtenäinen, mutta sitä pitävät koossa molekulaariset seikat. Lahkon levinneisyys sijoittuu yhtäältä pohjoiselle lämpimälle ja lauhkealle vyöhykkeelle, toisaalta eteläiselle pallonpuoliskolle. == Heimot == * Sabiaceae ** 3 sukua, 100 lajia Kaakkois-Aasiassa saaristoineen ja Etelä- Amerikassa.Stevens 2001, viittaus 27.2.2015. * Nelumbonaceae – lootuskasvit ** 1 suku (lootukset Nelumbo), 2 lajia (intianlootus Nelumbo nucifera ja amerikanlootus Nelumbo lutea) Itä- ja Kaakkois-Aasiassa sekä itäisessä Pohjois-Amerikassa lauhkeilla alueilla. * Platanaceae – plataanikasvit ** 1 suku (plataanit Platanus), 10 lajia pohjoisella lauhkealla vyöhykkeellä. * Proteaceae – proteakasvit ** 77 sukua, 1 600 lajia enimmäkseen eteläisellä pallonpuoliskolla, erityisesti Etelä-Afrikassa ja Australiassa. ** synonyymi: Lepidocarpaceae == Lähteet == * Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === * Luokka:Seulonnan keskeiset artikkelit
Viriaaliteoreema

Viriaaliteoreema (, voima) on tilastollisen mekaniikan tulos, joka kuvaa klassisen kaasun hiukkasten liike-energian ja potentiaalienergian odotusarvojen suhdetta. Ulkoisessa potentiaalissa, jonka voimakkuus on kääntäen verrannollinen etäisyyden neliöön, liike-energia on puolet painovoimaenergiasta: : \overline{K} = - \frac{1}{2} \overline{V} Viriaaliteoreemasta voidaan johtaa yleisimpiä lausekkeita muille kuin painovoimakentälle. Energian ekvipartitioperiaate on viriaaliteoreeman suora seuraus. Ekvipartitioperiaatteen mukaan lämpötilassa T olevan systeemin jokaisella vapausasteella on kT/2 verran energiaa, missä k on Boltzmannin vakio. Yllä keskiarvolla tarkoitetaan keskiarvoa eri hiukkasten yli. Viriaaliteoreema pätee samassa muodossa myös yksittäisille hiukkasille, jos keskiarvoksi otetaan aikakeskiarvo. == Lähteet == * Luokka:Klassinen mekaniikka Luokka:Statistinen mekaniikka
Gunnerales

Gunnerales on pieni, vain kaksi heimoa käsittävä kaksisirkkaislahko. Lahkon kasvit eivät ole ulkoasultaan mitenkään toistensa kaltaisia. Gunnerakasvit (Gunneraceae) ovat reheviä ja isokokoisia ruohoja, kun taas lahkon toisessa heimossa Myrothamnaceae on kaksi aromaattista ja pihkaa erittävää kuivakkopensaslajia. Molekyylirakenteisiin perustuvat syyt ovat johtaneet heimojen yhdistämisen samaan lahkoon, ja on jopa ehdotettu, että ne voitaisiin yhdistää yhdeksi heimoksi. Yhteistä niille on ellaghapon esiintyminen, ainakin kolmiaukkoiset nivelet, siiviläputkien plastidien proteiinikiteet ja tärkkelys, varren ytimen vahvikesolukkoiset väliseinät, hammaslaitaiset, kourasuoniset ja korvakkeelliset lehdet, pienet ja lähes kehälehdettömät kukat, jotka ovat yksineuvoisia ja sijaitsevat kaksikotisesti. == Heimot == * Gunneraceae – gunnerakasvit ** 1 suku (gunnerat Gunnera), 40–50 lajia Etelämeren ympärysmaissa, Afrikassa ja Madagaskarilla. * Myrothamnaceae ** 1 suku (Myrothamnus), 2 lajia Afrikassa ja Madagaskarilla. == Lähteet == *
Richard Stanley

Richard Charlie Stanley (s. 12. elokuuta 1943 Leicester, Iso-Britannia) on brittiläinen elokuvaohjaaja ja musiikkituottaja. Hän muutti Suomeen 1970-luvulla. Ennen Suomeen muuttoa hän mm. osallistui Lontoossa Harry Nilssonin v. 1972 ilmestyneen levyn Son of Schmilsson äänitysten filmaamiseen. Suomessa hän on toiminut muun muassa Teddy & The Tigers sekä Hurriganes- yhtyeiden tuottajana. Hän myös lauloi Hurriganesien tunnetuimman levyn Roadrunner kappaleessa ”Mister X”. Hurriganesin tuottajana Stanley osallistui myös lukuisten muiden sen kappaleiden tekemiseen, esimerkiksi useita kappaleita levyiltä Crazy Days, Hot Wheels ja Tsugu Way. Stanley on ohjannut lukuisia dokumentti- ja mainoselokuvia sekä tehnyt niihin käsikirjoituksia. Hän asuu Porvoossa ja hänellä on kaksi tytärtä. Hän on säveltänyt Huomenta Suomen tunnusmusiikin. Laulaja Ronja Stanley on Richard Stanleyn ja kirjailija Anna Gullichsenin tytär.Noora Vaarala: Entinen poikaystävä huoritteli ja musa- alan sedät nauroivat päin naamaa – sitten Ronja Stanley otti ohjat omiin käsiinsä, ja nyt hän laulaa laukeamisesta Helsingin Sanomat 18.1.2019. Viitattu 18.1.2019. 1990-luvulla Richard Stanley oli mukana luomassa Alvar Gullichsenin Bonk Business -taidekonseptia ja kuvitteellisen yrityksen historiaa.Samu Karvala: Bonk-näyttely tarjolla Porvooseen, Uusimaa 15.10.2011. Viitattu 21.5.2014. == Lähteet == == Aiheesta muualla == * Luokka:Brittiläiset elokuvaohjaajat Luokka:Brittiläiset musiikkituottajat Luokka:Vuonna 1943 syntyneet Luokka:Elävät henkilöt Luokka:Suomalaiset elokuvaohjaajat Luokka:Suomalaiset musiikkituottajat Luokka:Mainoselokuvaohjaajat Luokka:Suomen britit
Berberidopsidales

Berberidopsidales on koppisiemenisiin kuuluva aitokaksisirkkaisten lahko, joka käsittää vain kaksi heimoa: Aextoxicaceae ja Berberidopsidaceae. Ensimmäisen ainoa laji Aextoxicon punctatum on Keski-Chilessä kasvava kaksikotinen ja ainavihanta puu, ja jälkimmäinen käsittää yhden chileläisen ja yhden itäaustralialaisen puuvartisen köynnössuvun. Geenitutkimusten mukaan ne muodostavat yhtenäisen ja monofyleettisen ryhmän, mitä tukevat muun muassa niiden puusolukon samankaltaisuudet. == Heimot == * Aextoxicaceae ** yksi suku, Aextoxicon, ja yksi laji: Aextoxicon punctatum * Berberidopsidaceae ** kaksi sukua, korallihelmet (Berberidopsis) ja Streptothamnus, joissa kolme lajia == Lähteet == *
Fotogrammi

Fotogrammi on valokuva, jonka valmistamiseen ei ole käytetty kameraa. ==Periaate== Esine (tai mikä tahansa asia, joka vaikuttaa valon kulkuun) asetetaan valoherkälle materiaalille, yleensä valokuvapaperille, ja materiaali valotetaan esineen tms. ollessa sen päällä. Kuva muodostuu valoherkälle pinnalle varjokuvana. Tekniikan kehittäjiä olivat Man Ray ja László Moholy- Nagy, joskin se on ollut tunnettu niin kauan kuin valokuvaustekniikkakin. ==Katso myös== * Camera obscura ==Lähteet== == Aiheesta muualla == Luokka:Valokuvauksen tekniikka